CELEX: 32012R0130
Language: fi
Date: 2012-02-15
Title: Komission asetus (EU) N:o 130/2012, annettu 15 päivänä helmikuuta 2012 , ajoneuvoon pääsyyn ja ajoneuvon ohjattavuuteen liittyvistä moottoriajoneuvojen tyyppihyväksyntävaatimuksista sekä moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista annetun asetuksen (EY) N:o 661/2009 täytäntöönpanosta  ETA:n kannalta merkityksellinen teksti

16.2.2012   
            
            
               FI
            
            
               Euroopan unionin virallinen lehti
            
            
               L 43/6
            
         KOMISSION ASETUS (EU) N:o 130/2012,
   annettu 15 päivänä helmikuuta 2012,
   ajoneuvoon pääsyyn ja ajoneuvon ohjattavuuteen liittyvistä moottoriajoneuvojen tyyppihyväksyntävaatimuksista sekä moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista annetun asetuksen (EY) N:o 661/2009 täytäntöönpanosta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 661/2009 (1) ja erityisesti sen 14 artiklan 1 kohdan a alakohdan
   sekä katsoo seuraavaa:
   
               (1)
            
            
               Asetus (EY) N:o 661/2009 on erillisasetus, joka on annettu puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5 päivänä syyskuuta 2007 annetun Euroopan parlamentin ja neuvoston direktiivin 2007/46/EY (2) (puitedirektiivi) mukaisen tyyppihyväksyntämenettelyn soveltamiseksi.
            
         
               (2)
            
            
               Asetuksella (EY) N:o 661/2009 kumotaan moottoriajoneuvojen ja niiden perävaunujen ovia koskevan jäsenvaltioiden lainsäädännön lähentämisestä 27 päivänä heinäkuuta 1970 annettu neuvoston direktiivi 70/387/ETY (3) sekä moottoriajoneuvojen nopeudenmittaus- ja peruutuslaitteita koskevan jäsenvaltioiden lainsäädännön lähentämisestä 26 päivänä kesäkuuta 1975 annettu neuvoston direktiivi 75/443/EY. (4) Kyseisissä direktiiveissä vahvistetut vaatimukset, jotka koskevat askelmia, kädensijoja ja astinlautoja sekä peruutuslaitteita, olisi siirrettävä tähän asetukseen tarvittaessa mukautettuina tieteellisen ja teknisen tiedon kehitykseen. Eräistä toisista kyseisissä direktiiveissä vahvistetuista vaatimuksista, jotka eivät kuulu tämän asetuksen piiriin, on jo huolehdittu siten, että asetuksen (EY) N:o 661/2009 liitteessä IV lueteltujen E-sääntöjen nro 11 (5) ja 39 (6) soveltaminen on pakollista.
            
         
               (3)
            
            
               Tämän asetuksen soveltamisalan olisi vastattava soveltuvin osin direktiivien 70/387/ETY ja 75/443/EY soveltamisalaa. Asetuksen olisi siis koskettava M- ja N- luokkien ajoneuvoja.
            
         
               (4)
            
            
               Asetuksessa (EY) N:o 661/2009 vahvistetaan perusvaatimukset moottoriajoneuvojen tyyppihyväksynnälle siltä osin kuin kyse on ajoneuvoon pääsystä askelmien, kädensijojen ja astinlautojen osalta sekä ajoneuvon ohjattavuudesta peruutuslaitteiden osalta. On tarpeen vahvistaa kyseisessä tyyppihyväksynnässä sovellettavat menettelyt, testit ja vaatimukset.
            
         
               (5)
            
            
               Tässä asetuksessa säädetyt toimenpiteet ovat moottoriajoneuvoja käsittelevän teknisen komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Soveltamisala
   Tätä asetusta sovelletaan direktiivin 2007/46/EY liitteen II määritelmien mukaisten M- ja N-luokkien ajoneuvoihin.
   2 artikla
   Määritelmät
   Tässä asetuksessa sovelletaan seuraavia määritelmiä:
   
               (1)
            
            
               ’Ajoneuvotyypillä ajoneuvoon pääsyn ja ajoneuvon ohjattavuuden osalta’ tarkoitetaan ajoneuvoja, jotka eivät poikkea toisistaan sellaisilta olennaisilta osin kuin
               
                           a)
                        
                        
                           astinlautojen, askelmien ja kädensijojen ominaisuudet
                        
                     
                           b)
                        
                        
                           peruutuslaitteen ominaisuudet.
                        
                     
         
               (2)
            
            
               ’Maastoajoneuvolla’ tarkoitetaan ajoneuvoa, joka on direktiivin 2007/46/EY liitteessä II olevassa A osassa vahvistettujen kriteerien mukainen.
            
         
               (3)
            
            
               ’Oviaukon lattialla’ tarkoitetaan sitä oviaukon tai muun rakenteen alinta kohtaa, jolle henkilön on korkeussuunnassa ulotuttava päästäkseen matkustamoon, sen mukaan, kumpi sijaitsee korkeammalla.
            
         3 artikla
   Ajoneuvon EY-tyyppihyväksyntä ajoneuvoon pääsyn ja ajoneuvon ohjattavuuden osalta
   1.   Valmistajan tai valmistajan edustajan on toimitettava hyväksyntäviranomaiselle hakemus, joka koskee ajoneuvon EY-tyyppihyväksyntää ajoneuvoon pääsyn ja ajoneuvon ohjattavuuden osalta.
   2.   Hakemus on laadittava liitteessä I olevassa 1 osassa esitetyn ilmoituslomakkeen mallin mukaisesti.
   3.   Jos tämän asetuksen liitteissä II ja III vahvistetut asiaankuuluvat vaatimukset täyttyvät, hyväksyntäviranomaisen on myönnettävä EY-tyyppihyväksyntä ja annettava tyyppihyväksyntänumero direktiivin 2007/46/EY liitteessä VII säädetyn numerointijärjestelmän mukaisesti.
   Jäsenvaltio ei saa antaa samaa numeroa toiselle ajoneuvotyypille.
   4.   Edellä olevan 3 kohdan soveltamista varten hyväksyntäviranomaisen on annettava EY-tyyppihyväksyntätodistus, joka on laadittu tämän asetuksen liitteessä I olevassa 2 osassa annetun mallin mukaisesti.
   4 artikla
   Direktiivien 70/387/ETY ja 75/443/ETY mukaisesti annettujen hyväksyntien voimassaolo ja laajentaminen
   Kansallisten viranomaisten on sallittava sellaisten ajoneuvojen myynti ja käyttöönotto, jotka on tyyppihyväksytty ennen asetuksen (EY) N:o 661/2009 13 artiklan 2 kohdassa tarkoitettua päivämäärää, ja edelleen myönnettävä hyväksyntien laajennuksia kyseisille ajoneuvoille direktiivien 70/387/ETY ja 75/443/ETY mukaisesti.
   5 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä helmikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 200, 31.7.2009, s. 1.
   
      (2)  EUVL L 263, 9.10.2007, s. 1.
   
      (3)  EYVL L 176, 10.8.1970, s. 5.
   
      (4)  EYVL L 196, 26.7.1975, s. 1.
   
      (5)  EUVL L 120, 13.5.2010, s. 1.
   
      (6)  EUVL L 120, 13.5.2010, s. 40.
   
      LIITE I
      
         Ajoneuvojen tyyppihyväksyntää ajoneuvoon pääsyn ja ajoneuvon ohjattavuuden osalta koskevat hallinnolliset määräykset
      
      1   OSA
      
         Ilmoituslomake
      
      MALLI
      Ilmoituslomake nro … ajoneuvon EY-tyyppihyväksynnästä ajoneuvoon pääsyn ja ajoneuvon ohjattavuuden osalta.
      Seuraavat tiedot on soveltuvin osin toimitettava kolmena kappaleena, ja niihin on liitettävä sisällysluettelo. Mahdolliset piirustukset on toimitettava asianmukaisessa mittakaavassa ja riittävän yksityiskohtaisina A4-koossa tai siihen kokoon taitettuina. Mahdollisten valokuvien on oltava riittävän yksityiskohtaisia.
      Jos tässä ilmoituslomakkeessa tarkoitetuissa järjestelmissä, osissa tai erillisissä teknisissä yksiköissä on sähköohjattuja toimintoja, on toimitettava tiedot niiden suoritusarvoista.
      0.   YLEISTÄ
      0.1.   Merkki (valmistajan kauppanimi): …
      0.2.   Tyyppi: …
      0.2.1.   Kaupalliset nimet (jos saatavissa): …
      0.3.   Tyypin tunniste, jos se on merkitty ajoneuvoon (1): …
      0.3.1.   Merkinnän sijainti: …
      0.4.   Ajoneuvoluokka (2): …
      0.5.   Valmistajan nimi ja osoite: …
      0.8.   Kokoonpanotehtaiden nimet ja osoitteet: …
      0.9.   Valmistajan mahdollisen edustajan nimi ja osoite: …
      1.   AJONEUVON YLEISET RAKENTEELLISET OMINAISUUDET
      1.1.   Valokuvat ja/tai piirustukset tyyppiä edustavasta ajoneuvosta: …
      2.   MASSAT JA MITAT (3)
          (4)
      
      2.6.   Ajokuntoisen ajoneuvon massa
      Ajoneuvon massa ajokunnossa koreineen ja, jos kyseessä on muuhun kuin M1-luokkaan kuuluva vetoajoneuvo, kytkentälaitteineen, jos valmistaja on sellaisen asentanut, tai alustan massa taikka alustan massa ohjaamon kanssa ilman koria ja/tai kytkentälaitetta, jos valmistaja ei asenna koria ja/tai kytkentälaitetta (mukaan luettuna nesteet, työkalut, varapyörä, jos sellainen on asennettu, ja kuljettaja sekä, kun kyseessä on linja-auto, henkilökunnan jäsen, jos ajoneuvossa on istuin henkilökunnan jäsenelle (5) (kunkin variantin suurin ja pienin arvo): …
      4.   VOIMANSIIRTO (6)
      
      4.6.   Välityssuhteet
      Peruutus: …
      9.   KORI
      9.3.   Matkustajatilan ovet, lukot ja saranat
      9.3.1.   Ovien asettelu ja määrä: …
      9.3.4.   Sisäänkäyntien, askelmien ja tarvittavien kahvojen tiedot (mittoineen): …
      
         Selitykset
      
      2   OSA
      
         EY-tyyppihyväksyntätodistus
      
      MALLI
      Koko: A4 (210 × 297 mm)
      EY-TYYPPIHYVÄKSYNTÄTODISTUS
      
      Ilmoitus ajoneuvotyypin
      
                  
                              —
                           
                           
                              EY-tyyppihyväksynnästä (7)
                              
                           
                        
                              —
                           
                           
                              EY-tyyppihyväksynnän laajentamisesta (7)
                              
                           
                        
                              —
                           
                           
                              EY-tyyppihyväksynnän epäämisestä (7)
                              
                           
                        
                              —
                           
                           
                              EY-tyyppihyväksynnän peruuttamisesta (7)
                              
                           
                        
               
                  ajoneuvoon pääsyn ja ajoneuvon ohjattavuuden osalta
               
            
                  asetuksen (EU) N:o 130/2012 [tämä asetus], mukaisesti, sellaisena kuin asetus on viimeksi muutettuna asetuksella (EU) N:o …/… (7)
                  
               
            
                  EY-tyyppihyväksyntänumero: …
               
            
                  Laajennuksen syy: …
               
            I   JAKSO
      0.1.   Merkki (valmistajan kauppanimi): …
      0.2.   Tyyppi: …
      0.2.1.   Kaupalliset nimet (jos saatavissa): …
      0.3.   Tyyppitunniste, jos merkitty ajoneuvoon (8): …
      0.3.1.   Merkinnän sijainti:. …
      0.4.   Ajoneuvoluokka (9): …
      0.5.   Valmistajan nimi ja osoite:
      0.8.   Kokoonpanotehtaiden nimet ja osoitteet:
      0.9.   Valmistajan mahdollisen edustajan nimi ja osoite: …
      II   JAKSO
      1.   Lisätiedot: ks. lisäys
      2.   Testien suorittamisesta vastaava tutkimuslaitos: …
      3.   Testausselosteen päivämäärä: …
      4.   Testausselosteen numero: …
      5.   Mahdolliset huomautukset: ks. lisäys
      6.   Paikka: …
      7.   Päivämäärä: …
      8.   Allekirjoitus: …
      
                  Liitteet
               
               
                  :
               
               
                  Hyväksyntäasiakirjat
                  Testausseloste
               
            
         (1)  Jos tyyppitunnisteessa on merkkejä, joilla ei ole merkitystä tässä ilmoituslomakkeessa tarkoitetun ajoneuvon, osan tai erillisen teknisen yksikön kuvailemisessa, ne on esitettävä asiakirjoissa kysymysmerkillä (?) (esim. ABC??123??).
      
         (2)  Luokitus direktiivin 2007/46/EY liitteessä II olevaan A osaan sisältyvien määritelmien mukaisesti.
      
         (3)  Jos ajoneuvosta on sekä tavanomaisella ohjaamolla että makuuohjaamolla varustettu malli, ilmoitetaan massat ja mitat molemmissa tapauksissa.
      
         (4)  ISO:n standardi 612: 1978 – Road vehicles – Dimensions of motor vehicles and towed vehicles – terms and definitions.
      
         (5)  Kuljettajan ja mahdollisen henkilökunnan jäsenen massaksi arvioidaan 75 kg (henkilö 68 kg ja matkatavarat 7 kg ISO:n standardin 2416–1992 mukaisesti), polttonestesäiliö täytetään 90-prosenttisesti ja muut nestettä sisältävät järjestelmät (lukuun ottamatta jätevesijärjestelmiä) 100-prosenttisesti valmistajan eritelmien mukaisesti.
      
         (6)  Tarvittavat tiedot on annettava kaikkien ehdotettujen varianttien osalta.
      
         (7)  Tarpeeton viivataan yli.
      
         (8)  Jos tyyppitunnisteessa on merkkejä, joilla ei ole merkitystä tässä ilmoituslomakkeessa tarkoitetun ajoneuvon, osan tai erityisen teknisen yksikön kuvailemisessa, ne on esitettävä asiakirjoissa kysymysmerkillä (?) (esim. ABC??123??).
      
         (9)  Direktiivin 2007/46/EY liitteen II osassa A annetun määritelmän mukaisesti.
      
         Lisäys
         EY-tyyppihyväksyntätodistukseen nro …
         
                     1.
                  
                  
                     Lisätiedot:
                     
                                 1.1.
                              
                              
                                 Lyhyt kuvaus ajoneuvotyypistä sen rakenteen, mittojen, muotojen ja materiaalien osalta: …
                                 …
                              
                           
               
                     2.
                  
                  
                     Luokan M1, N1 tai N2 ajoneuvo, jonka enimmäismassa on 7,5 tonnia (1) on / ei ole (1) varustettu astinlaudoilla tai askelmilla.
                  
               
                     3.
                  
                  
                     Maastoajoneuvo: kyllä/ei (1)
                     
                  
               
                     4.
                  
                  
                     Peruutuslaite: vaihteisto / jokin muu (1)
                     
                     
                                 4.1.
                              
                              
                                 Lyhyt kuvaus peruutuslaitteesta, jos peruuttaminen ei tapahdu vaihteiston välityksellä: …
                              
                           
               
                     5.
                  
                  
                     Huomautukset: …
                  
               
            (1)  Tarpeeton viivataan yli.
      
   
   
      LIITE II
      
         Ajoneuvoa ajoneuvoon pääsyn osalta koskevat vaatimukset
      
      1.   YLEISET VAATIMUKSET
      
                  1.1.
               
               
                  Ajoneuvotyyppi on suunniteltava siten, että sen matkustamoon voidaan astua ja siitä voidaan poistua täysin turvallisesti. Matkustamon sisäänkäynnit on rakennettava siten, että niitä voidaan käyttää vaivattomasti ja ilman vaaraa.
               
            2.   ASTINLAUDAT JA ASKELMAT
      
                  2.1.
               
               
                  Pyörän napaa, vanteita ja muita pyörän osia ei tässä asetuksessa katsota astinlaudoiksi tai askelmiksi, paitsi jos ajoneuvon rakenteeseen tai käyttöön liittyvät syyt estävät astinlautojen tai askelmien sijoittamisen muualle ajoneuvoon.
               
            
                  2.2.
               
               
                  Oviaukon lattian korkeus määritetään joko suoraan maanpinnasta taikka välittömästi lattian alapuolella olevan askelman keskeltä pituussuunnassa kulkevasta vaakatasosta.
               
            1   OSA
      
         Vaatimukset, jotka koskevat enimmäismassaltaan yli 7,5 tonnia olevien N2-luokan sekä N3-luokan ajoneuvojen matkustamon ovista sisään ja ulos astumista
      
      1.   MATKUSTAMOON JOHTAVAT ASKELMAT (Kuva 1)
      
                  1.1.
               
               
                  Maanpinnan ja alimman askelman yläpinnan välinen etäisyys A saa olla enintään 600 mm mitattuna ajoneuvon ollessa ajokunnossa vaakasuoralla ja tasaisella pinnalla.
               
            
                  1.1.1.
               
               
                  Maastoajoneuvoissa tätä etäisyyttä A voidaan kuitenkin lisätä 700 millimetriin.
               
            
                  1.2.
               
               
                  Askelmien yläpintojen välinen etäisyys B saa olla enintään 400 mm. Kahden peräkkäisen askelman pystyetäisyys saa vaihdella enintään 50 mm. Viimeksi mainittua vaatimusta ei sovelleta ylimmän askelman ja matkustamon oviaukon lattian väliseen etäisyyteen.
               
            
                  1.2.1.
               
               
                  Maastoajoneuvoissa tätä vaihteluväliä A voidaan kuitenkin lisätä 100 millimetriin.
               
            
                  1.3.
               
               
                  Lisäksi on noudatettava seuraavia geometrisiä vähimmäisvaatimuksia:
                  
                              a)
                           
                           
                              askelman syvyys (D): 80 mm
                           
                        
                              b)
                           
                           
                              askelrako (E) (askelman syvyys mukaan luettuna): 150 mm
                           
                        
                              c)
                           
                           
                              askelman leveys (F): 300 mm
                           
                        
                              d)
                           
                           
                              alimman askelman leveys (G): 200 mm
                           
                        
                              e)
                           
                           
                              askelman korkeus (S): 120 mm
                           
                        
                              f)
                           
                           
                              askelmien välinen etenemä syvyyssuunnassa (H): 0 mm;
                           
                        
                              g)
                           
                           
                              kahden peräkkäisen askelman tai ylimmän askelman ja ohjaustilan lattian päällekkäisyys leveyssuunnassa (J): 200 mm.
                           
                        
            
                  1.3.1.
               
               
                  Maastoajoneuvoissa arvoa F voidaan kuitenkin vähentää 200 millimetriin.
               
            
                  1.4.
               
               
                  Maastoajoneuvoissa alin askelma voi olla puola, jos tämä on tarpeen rakenteeseen tai käyttöön liittyvistä syistä. Tällöin puolan syvyyden (R) on oltava vähintään 20 mm.
               
            
                  1.4.1.
               
               
                  Poikkileikkaukseltaan pyöreitä puolia ei sallita.
               
            
                  1.5.
               
               
                  Matkustamosta laskeuduttaessa ylimmän askelman sijainnin on oltava helposti havaittavissa.
               
            
                  1.6.
               
               
                  Kaikki askelmat on suunniteltava siten, että liukastumisen vaaraa ei ole. Lisäksi ajon aikana säälle ja lialle alttiiden askelmien valuman on oltava riittävä tai niissä on oltava vedenpoistoon tarkoitettu pinta.
               
            2.   MATKUSTAMON KÄDENSIJAT (kuten kuvassa 1)
      
                  2.1.
               
               
                  Matkustamoon pääsyä varten on asennettava yksi tai useampi sopiva kaide tai kädensija tai muu vastaava tartuntalaite.
               
            
                  2.1.1.
               
               
                  Kaikki kaiteet, kädensijat tai vastaavat tartuntalaitteet on sijoitettava niin, että niihin voidaan helposti tarttua ja että ne eivät haittaa pääsyä matkustamoon.
               
            
                  2.1.2.
               
               
                  Kaiteiden, kädensijojen tai vastaavien tartuntalaitteiden tarttumispinnassa voidaan sallia enintään 100 millimetrin katkos.
               
            
                  2.1.3.
               
               
                  Jos matkustamoon johtaa useampi kuin kaksi askelmaa, kaiteet, kädensijat tai vastaavat tartuntalaitteet on sijoitettava niin, että henkilö voi tukea itseään samanaikaisesti kahdella kädellä ja yhdellä jalalla tai kahdella jalalla ja yhdellä kädellä.
               
            
                  2.1.4.
               
               
                  Jos ei ole kyse portaista, kaiteet, kädensijat ja vastaavat tartuntalaitteet on suunniteltava ja sijoitettava niin, että ne ohjaavat käyttäjiä laskeutumaan kasvot matkustamoon päin.
               
            
                  2.1.5.
               
               
                  Ohjauspyörä voidaan katsoa kädensijaksi.
               
            
                  2.2.
               
               
                  Ajoneuvossa on oltava vähintään yksi kaide, kädensija tai vastaava tartuntalaite, jonka alareunan korkeus N mitattuna maanpinnasta ajoneuvon ollessa ajokuntoisena vaakasuoralla ja tasaisella pinnalla on enintään 1 850 mm.
               
            
                  2.2.1.
               
               
                  Maastoajoneuvoissa tätä etäisyyttä N voidaan kuitenkin lisätä 1 950 millimetriin.
               
            
                  2.2.2.
               
               
                  Jos matkustamon oviaukon lattian korkeus maanpinnasta mitattuna on suurempi kuin N, korkeutta pidetään etäisyytenä N.
               
            
                  2.2.3.
               
               
                  Lisäksi kaiteiden, kädensijojen tai vastaavien tartuntalaitteiden yläreunan etäisyyden P matkustamon oviaukon lattiasta on oltava vähintään
                  
                              a)
                           
                           
                              kaiteet, kädensijat tai vastaavat tartuntalaitteet (U): 650 mm
                           
                        
                              b)
                           
                           
                              kaiteet, kädensijat tai vastaavat tartuntalaitteet (V): 550 mm.
                           
                        
            
                  2.3.
               
               
                  Seuraavia geometrisiä vaatimuksia on noudatettava:
                  
                              a)
                           
                           
                              tarttumisotteen ulottuvuus (K): vähintään 16 mm ja enintään 38 mm
                           
                        
                              b)
                           
                           
                              pituus (M): vähintään 150 mm
                           
                        
                              c)
                           
                           
                              etäisyys ajoneuvon osiin nähden (L): vähintään 40 mm oven ollessa auki.
                           
                        
            
         Kuva 1
      
      
         Matkustamoon johtavat askelmat ja kädensijat
      
      
         
      2   OSA
      
         Vaatimukset, jotka koskevat muiden kuin enimmäismassaltaan yli 7,5 tonnia olevien N2-luokan tai N3-luokan ajoneuvojen matkustamon ovista sisään ja ulos astumista
      
      1.   ASTINLAUDAT JA ASKELMAT
      
                  1.1.
               
               
                  M1- ja N1-luokan sekä enimmäismassaltaan enintään 7,5 tonnia olevissa N2-luokan ajoneuvoissa on oltava yksi tai useampi astinlauta tai askelma, jos matkustamon oviaukon lattian korkeus on yli 600 mm maanpinnan yläpuolella mitattuna ajoneuvon ollessa ajokunnossa vaakasuoralla ja tasaisella pinnalla.
               
            
                  1.1.1.
               
               
                  Maastoajoneuvoissa tätä etäisyyttä voidaan kuitenkin lisätä 700 millimetriin.
               
            
                  1.2.
               
               
                  Kaikki astinlaudat ja askelmat on suunniteltava siten, että liukastumisen vaaraa ei ole. Lisäksi ajon aikana säälle ja lialle alttiiden astinlautojen askelmien valuman on oltava riittävä tai niissä on oltava vedenpoistoon tarkoitettu pinta.
               
            
   
      LIITE III
      
         Ajoneuvoa ajettavuuden osalta koskevat vaatimukset
      
      1.   YLEISET VAATIMUKSET
      
                  1.1.
               
               
                  Kaikki ajoneuvot on varustettava peruutuslaitteella, jota voidaan käyttää kuljettajan paikalta.